**TECHNINĖ SPECIFIKACIJA**

1. **PIRKIMO OBJEKTAS**

Kelio, šaligatvio, vejų dangų atstatymo darbai po avarijų vandentiekio ir (ar) nuotekų tinkluose ir avarinę situaciją keliančių kamerų / šulinių, įgriuvų remonto ir atstatymo darbai.

1. **PIRKIMO OBJEKTO APIMTYS / CHARAKTERISTIKA**
   1. **Apimtys:** Pagal Užsakovo poreikį.

**2.2. Charakteristika:** Dangų atstatymas, kamerų / šulinių remontas.

1. **SUTARTINIŲ ĮSIPAREIGOJIMŲ VYKDYMO VIETA**

Vilniaus m., Vilniaus raj., Švenčionių raj., Šalčininkų raj.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Po avarijų vandentiekio ir (ar) nuotekų tinkluose turi būti atstatytos dangos, remontuojami avarines situacijas keliančios kameros / šuliniai.

* 1. **Pirkimo objekto aprašymas**

Pirkimo objektas „Kelio, šaligatvio, vejų dangų atstatymo darbai po avarijų vandentiekio ir (ar) nuotekų tinkluose ir avarinę situaciją keliančių kamerų / šulinių, įgriuvų remonto ir atstatymo darbai“.

**Reikalavimai darbų atlikimui**:

4.2.1 Darbo laikas:

4.2.1.1 Rangovas darbų įvykdymą turi užtikrinti visą parą darbo dienomis, poilsio bei šventinėmis dienomis.

4.2.2. Darbų vykdymo eiliškumas:

4.2.2.1. Užsakovas užsakymą pateikia elektroniniu paštu arba kontaktiniu telefonu, kurie bus nurodyti sutartyje.

Rangovas per 2 (dvi) valandas Vilniaus m. ir Vilniaus raj. nuo Užsakovo užsakymo pateikimo, turi atvykti į darbų vietą. Šalčininkų raj., Švenčionių raj. rangovas turi atvykti per 24 val. (dvidešimt keturias) valandas nuo Užsakovo užsakymo pateikimo.

4.2.2.2 Užsakovui užsakymą pateikiant elektroniniu paštu kartu yra siunčiamas ir Užsakovo pasirašytas priėmimo –perdavimo aktas. Priėmimo – perdavimo akte nurodoma data, laikas, darbų vieta (adresas) su pririšimo schema ir (arba) žemėlapiu, darbai ir jų orientaciniai kiekiai. Gautą priėmimo – perdavimo aktą per reikalavimuose nurodytą laiką atvykęs į darbų vietą pasirašo ir Rangovas. Pasirašytą priėmimo – perdavimo aktą Rangovas elektroniniu paštu gražina Užsakovui, kopiją pasiliekant sau.

4.2.2.2.3. Užsakovui užsakymą pateikiant kontaktiniu telefonu į darbų vietą per reikalavimuose nurodytą laiką atvyksta Rangovo ir Užsakovo atstovai kurie pasirašo priėmimo – perdavimo aktą. Priėmimo – perdavimo akte nurodoma data, laikas, darbų vieta (adresas) su pririšimo schema ir (arba) žemėlapiu, darbai ir jų orientaciniai kiekiai.

4.2.2.2.4. Užbaigus darbus priėmimo – perdavimo akte Rangovas ir Užsakovas padaro įrašus apie atliktų darbų atlikimą ir priėmimą nurodant datą, laiką, atliktų darbų kiekius.

4.2.2.5. Jeigu Rangovas pradėjęs vykdyti darbus nustato, kad darbų apimtys yra didesnės nei nustatyta priėmimo – perdavimo akte, kuris buvo suderintas su Užsakovu (abiejų pusių pasirašytas), Rangovas privalo raštu (elektroniniu paštu) informuoti užsakovą. Darbai, kurie nėra numatyti priėmimo – perdavimo akte gali būti vykdomi ir bus apmokomi tik gavus išankstinį Užsakovo sutikimą.

4.2.2.6. Nuo priėmimo – perdavimo akto pasirašymo momento Rangovas tampa atsakingas už eismo įvykius ir nelaimingus atsitikimus, kurie gali įvykti darbų vykdymo vietoje.

4.2.2.7. Rangovui neatvykus, nuo Užsakymo pateikimo per 2 (dvi) valandas Vilniaus m. ir Vilniaus raj. ar per 24 (dvidešimt keturias) valandas Šalčininkų raj. ir Švenčionių raj. į avarijos vietą, atsakomybė už iškasos (likvidavus vandentiekio ir / ar nuotekų avariją), įgriuvos, avarinio šulinio priežiūrą tenka Rangovui. Taip pat atsiradus nuostoliams trečiosioms šalims visa atsakomybė ir nuostolių kompensavimas tenka Rangovui.

4.2.2.8. Darbus atliekant Vilniaus m. Rangovas privalo laikytis Vilniaus miesto savivaldybės Žemės darbų vykdymo ir gatvių dangų apsaugos taisyklių, Lietuvos automobilių kelių direkcijos prie Susisiekimo ministerijos 2012 m. balandžio 16 d. įsakymo Nr.V-87 „ Dėl automobilių kelių darbo vietų aptvėrimo ir eismo reguliavimo taisyklių T DVAER 12 patvirtinimo“ (aktuali redakcija), bei kitų Lietuvos Respublikoje galiojančių teisės aktų.

4.2.2.9. Įgriuvos, kurios yra virš vandentiekio ir / ar nuotekų tinklų ir prie kamerų, šulinių ir kelia pavojų vairuotojų bei žmonių saugumui (važiuojamoji dalis, šaligatvis, kelkraštis, žalia veja) privalo būti laikinai atstatytos per 24 (dvidešimt keturias) valandas nuo priėmimo – perdavimo akto pasirašymo momento, užtikrinant saugų transporto eismą bei žmonių saugumą. Laikinai įrengtus pagrindus iki jų pilno atstatymo prižiūri ir už jų būklę atsako Rangovas.

4.2.3.0. Avariniai vandentiekio ir / ar nuotekų tinklų kamerų, šulinių liukai, dangčiai turi būti pakeisti naujais ir atstatytos dangos ne vėliau kaip per 3 (tris) paras. Lūžusios vandentiekio ir/ar nuotekų kamerų, šulinių perdangos turi būti pakeistos naujomis ir atstatytos dangos ne vėliau kaip per 3 (tris) paras nuo priėmimo – perdavimo akto pasirašymo momento.

4.2.3.1. Avarinių vandentiekio ir /ar nuotekų kamerų, šulinių pakeitimas naujais su dangų atstatymu turi būti atliktas ne vėliau kaip per 4 (keturias) paras. Dangos (važiuojamoji dalis, šaligatvis, kelkraštis, žalia veja ) likvidavus avarijas vandentiekio ir/ar nuotekų tinkluose turi būti atstatytos ne vėliau kaip per 4 (keturias) paras nuo priėmimo – perdavimo akto pasirašymo momento.

4.2.3.2. Darbams, kurių nebus galima atlikti dėl netinkamų oro sąlygų (krituliai, neigiama oro temperatūra), suderinus su Užsakovu, gali būti numatytas ilgesnis nei 4.2.3.0 ir 4.2.3.1 punktuose nurodytas terminas. Su Užsakovu turi būti suderintos ir perkasos, kurių danga žiemos metu bus laikinai atstatoma naudojant šalto asfalto mišinį.

4.2.3.3. Rangovas atlikęs Užsakyme numatytus darbus ne vėliau kaip 2 (dvi ) valandas po darbų baigimo apie tai informuoja Užsakovą.

Rangovas Užsakovą informuoja ir apie kliūtis neleidžiančias darbus atlikti per punktuose 4.2.2.9, 4.2.3.0, 4.2.3.1 numatytus terminus.

4.2.3.4. Rangovas po darbų atlikimo privalo palikti tvarkingą, sutvarkytą darbų vietą, bet kokios atliekos turi būti išvežtos.

4.2.3.5. Pakeisti avariniai kamerų, šulinių liukai, dangčiai turi būti grąžinti Užsakovui.

4.2.3.6. Jeigu darbų metu buvo sugadintos aplink darbų atlikimo vietą esančios dangos, jos turi būti atstatytos rangovo sąskaita. Į vietą turi būti atstatyti ir mažieji architektūros statiniai, techninės eismo reguliavimo priemonės (kelio ženklai, stulpeliai ir pan.).

4.2.3.7. Atstatytos dangos Vilniaus m. turi būti priduotos Vilniaus m. Savivaldybei.

4.2.3.8. Rangovas pasirūpina visomis medžiagomis ir mechanizmais reikalingais darbų atlikimui.

4.2.3.9. Rangovas, kartu su priėmimo - perdavimo aktu, po užbaigtų darbų, pateikia Užsakovo atstovui grunto sutankinimo protokolus, panaudotų statybinių medžiagų eksploatacinių savybių deklaracijas, patvirtintą baigtų darbų kasimo leidimą.

4.2.4. Visais reikiamais leidimais, darbų įvykdymui, rūpinasi ir savo lėšomis apmoka rangovas.

4.2.5. Jei per 2 (dvejus) metus po dangos įrengimo dėl nekokybiškai sutankinto grunto danga nusėda ar ištrupa asfaltbetonis Rangovas savo sąskaita privalo ją atstatyti.

* 1. **Sutartinių įsipareigojimų vykdymo tvarka ir terminai**
     1. Sutartis galioja 2 (du) metus nuo sutarties pasirašymo dienos. Paskutinis mėnesis yra skirtas sąskaitos apmokėjimui, o ne darbų atlikimui.
  2. **Sutarties vykdymo metu pateikiama dokumentacija**
     1. Rangovas privalės pateikti gaminių, medžiagų eksploatacinių savybių deklaracijas, žemės kasimo leidimus, grunto sutankinimo protokolus, statybinio laužo išvežimo dokumentus ir kt.

1. **PAPILDOMA INFORMACIJA**

5.1. Visos projekto metu naudojamos medžiagos turi atitikti <http://www.vv.lt/lt/partneriams/> patvirtintas technines specifikacijas. Rangovas privalės naudoti, bet kurią medžiagą iš 2019-02-08 „Medžiagų, atitinkančių UAB „Vilniaus vandenys“ techninių reikalavimus, sąrašas“. Tuo atveju, jeigu Rangovo siūlomos medžiagos nėra 2019-02-08 sąraše, siūloma medžiaga turi atitikti priedo „Medžiagų, gaminių technines specifikacijas ir jų atitikimas“ (Priedas Nr.3) reikalavimus.

1. **PRIEDAI**

Priedas Nr. 1 „Darbų detalizacija“, Excel formatu;

Priedas Nr. 2 „Konkrečiai siūlomos medžiagos, gaminiai ir jų gamintojai“, Excel formatu;

Priedas Nr. 3 „Medžiagų, gaminių technines specifikacijas ir jų atitikimas“, 6 lapai.